Guadeloupe

Guadeloupe (čo úplne doslova znamená "Rieka vlka" – podľa Panny Márie Guadalupskej zo Španielska), staršie Zámorský departmán Guadeloupu a závislých území, je malá skupina ostrovov v Karibiku v Severných Záveterných ostrovoch asi 600 km na sever od Južnej Ameriky a 600 km na východ od Dominikánskej republiky. Kedysi sa Guadeloupe nazýval KARUKERA, čiže „ostrov krásnych vôd“. Ostrovy sú integrálna súčasť Francúzska – sú jeho zámorský departement (skr. DOM) a zámorský región (skr. ROM). Geografia Vlastné súostrovie pozostáva z: ostrova Guadeloupe (1509 km2), ktorý úzka šija zvaná Rivière Salée ("Slaná rieka") delí na dve časti: Basse-Terre ("Nízka zem") – 943 km2, vulkanického pôvodu Grande-Terre ("Veľká zem") – 566 km2, nížinatá ostrov Désirade ostrov Marie Galante ostrovy îles des Saintes (9 ostrovčekov, z toho 2 obývané: Terre de Haut a Terre de Bas) ostrovy Îles de la Petite Terre ("Ostrovy Malej zeme"; dva ostrovčeky a koralový útes) Do januára 2007 k departementu (regiónu) administratívne patrili aj ostrovy mimo súostrovia Guadeloupe (severnejšie), ktorú sú dnes samostatnými územiami Francúzska: Saint Barthélemy ("Svätý Bartolomej") Saint Martin ("Svätý Martin") Dejiny Guadeloupe roku 1493 objavil Krištof Kolumbus.V roku 1635 ho dobyli francúzski piráti a dostali sa do vlastníctva západoindickej spoločnosti. Od roku 1674 bol pod priamou správou francúzskej koruny. V rokoch 1794 až 1816 oň Francúzsko bojovalo s Britániou. Od roku 1816 bola francúzska kolónia a od roku 1946 je zámorský departement Francúzska. Obyvateľstvo Väščinu obyvateľstva tvoria potomkovia černochov, ktorí pracovali na plantážach francúzskych veľkostatkárov, prípadne miešanci černochov a francúzskych osadníkov. Na ostrove výrazne cítiť prítomnosť francúzskej kultúry, ale aj čiernej Afriky. Multikultúrny charakter ostrova spestrujú prisťahovalci z Indie a Číny a bývalých francúzskych kolónií na Blízkom východe - Libanonu a Sýrie. Väčšina obyvateľov vyznáva rímskokatolícke náboženstvo. Na ostrove žijú aj príslušníci rôznych protestantských cirkví, hinduizmu, islamu a iných náboženstiev. Etnické zloženie Černosi a mulati 74 % belosi 10 % Indovia 11 % Libanončania a iní Arabi 3 % Číňania 2 % Náboženské zloženie Rímski katolíci 91 % protestanti 5 % hinduisti 4 % Svedkovia Jehovovi 2 % Iné projekty Commons ponúka multimediálne súbory na tému Guadeloupe